Predlog SKLEP SVETA o spremembi Sklepa Sveta z dne 2. septembra 2011 o začasnem delnem prenehanju izvajanja Sporazuma o sodelovanju med Evropsko gospodarsko skupnostjo in Sirsko arabsko republiko /* COM/2012/078 final - 2012/0032 (NLE) */





OBRAZLOŽITVENI MEMORANDUM (1) Evropska gospodarska skupnost in Sirska arabska republika sta 18. januarja 1977 sklenili Sporazum o sodelovanju (v nadaljnjem besedilu: Sporazum o sodelovanju)[1], da bi spodbudili splošno sodelovanje z namenom okrepitve medsebojnih odnosov. (2) Svet se je 2. septembra 2011 odločil za začasno delno prenehanje izvajanja Sporazuma o sodelovanju[2], dokler sirski organi ne prenehajo sistematično kršiti človekovih pravic in bo ponovno mogoče šteti, da so skladni z mednarodnim pravom in načeli, ki so podlaga za Sporazum o sodelovanju. (3) Od takrat in glede na dodatno poslabšanje razmer v Siriji se je Unija odločila sprejeti dodatne omejevalne ukrepe proti sirskemu režimu. (4) Glede na to se delno začasno prenehanje izvajanja Sporazuma o sodelovanju podaljša. V skladu s pristopom z dne 2. septembra 2011 je prenehanje izvajanja usmerjeno v sirske organe in ne v sirsko ljudstvo, zato mora biti ustrezno omejeno. Ker trgovanje z zlatom, plemenitimi kovinami in diamanti koristi zlasti sirskemu režimu in tako podpira represivno politiko, je treba začasno prenehanje izvajanja razširiti tudi na trgovanje s temi materiali. 2012/0032 (NLE) Predlog SKLEP SVETA o spremembi Sklepa Sveta z dne 2. septembra 2011 o začasnem delnem prenehanju izvajanja Sporazuma o sodelovanju med Evropsko gospodarsko skupnostjo in Sirsko arabsko republiko SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 207, v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Evropska gospodarska skupnost in Sirska arabska republika sta 18. januarja 1977 sklenili Sporazum o sodelovanju (v nadaljnjem besedilu: Sporazum o sodelovanju)[3], da bi spodbudili splošno sodelovanje z namenom okrepitve medsebojnih odnosov. (2) Svet se je 2. septembra 2011 odločil za začasno delno prenehanje izvajanja Sporazuma o sodelovanju[4], dokler sirski organi ne prenehajo sistematično kršiti človekovih pravic in bo ponovno mogoče šteti, da so skladni z mednarodnim pravom in načeli, ki so podlaga za Sporazum o sodelovanju. (3) Od takrat in glede na dodatno poslabšanje razmer v Siriji se je Unija odločila sprejeti dodatne omejevalne ukrepe proti sirskemu režimu. (4) Glede na to se delno začasno prenehanje izvajanja Sporazuma o sodelovanju podaljša. V skladu s pristopom z dne 2. septembra 2011 je prenehanje izvajanja usmerjeno v sirske organe in ne v sirsko ljudstvo, zato mora biti ustrezno omejeno. Ker trgovanje z zlatom, plemenitimi kovinami in diamanti koristi zlasti sirskemu režimu in tako podpira represivno politiko, je treba začasno prenehanje izvajanja razširiti tudi na trgovanje s temi materiali – SPREJEL NASLEDNJI SKLEP: Člen 1 Ukrepi v Prilogi se dodajo Prilogi k Sklepu Sveta z dne 2. septembra 2011 o začasnem delnem prenehanju izvajanja Sporazuma o sodelovanju med Evropsko gospodarsko skupnostjo in Sirsko arabsko republiko. Člen 2 Sirska arabska republika se obvesti o tem sklepu. Člen 3 Ta sklep začne veljati na dan objave v Uradnem listu Evropske unije. V Bruslju, Za Svet Predsednik PRILOGA Seznam ukrepov iz člena 1 (1) Neposredna ali posredna prodaja, dobava, prenos ali izvoz zlata, plemenitih kovin in diamantov, kakor so navedeni spodaj, ne glede na to, ali imajo poreklo v Uniji ali ne, vladi Sirije, njenim javnim organom, korporacijam in agencijam, Centralni banki Sirije, vsem osebam, subjektom ali organom, ki delujejo v njihovem imenu ali po njihovih navodilih, ali kateremu koli subjektu ali organu, ki je v njihovi lasti ali pod njihovim nadzorom; (2) nabava, uvoz ali prevoz zlata, plemenitih kovin in diamantov, kakor so navedeni spodaj, ne glede na to, ali imajo poreklo v Siriji ali ne, od vlade Sirije, njenih javnih organov, korporacij in agencij, Centralne banke Sirije in vseh oseb, subjektov ali organov, ki delujejo v njihovem imenu ali po njihovih navodilih, ali katerega koli subjekta ali organa, ki je v njihovi lasti ali pod njihovim nadzorom, ter (3) neposredno ali posredno zagotavljanje tehnične pomoči ali posredništva, financiranja ali finančne pomoči, povezanih z blagom iz točk a) in b) vladi Sirije, njenim javnim organom, korporacijam in agencijam, Centralni banki Sirije in vsem osebam, subjektom ali organom, ki delujejo v njihovem imenu ali po njihovih navodilih, ali kateremu koli subjektu ali organu, ki je njihovi lasti ali pod njihovim nadzorom. Zlato, plemenite kovine in diamanti, navedeni v tej prilogi, so: Oznaka HS Opis 7102 Diamanti, neobdelani ali obdelani, toda nemontirani in nevdelani 7106 Srebro (vključno srebro, prevlečeno z zlatom ali platino), neobdelano ali v obliki polizdelkov ali prahu. 7108 Zlato (vključno zlato, prevlečeno s platino), neobdelano ali v obliki polizdelkov ali prahu. 7109 Navadne kovine ali srebro, platirani s slojem zlata, brez nadaljnje obdelave, kot polizdelki 7110 Platina, neobdelana, polizdelki ali v prahu. 7111 Navadne kovine, srebro ali zlato, platirani s slojem platine, brez nadaljnje obdelave, kot polizdelki 7112 Odpadki in ostanki plemenitih kovin ali kovin, platiranih s slojem plemenite kovine; drugi ostanki in odpadki, ki vsebujejo plemenite kovine ali njihove spojine, vrst, ki se uporabljajo predvsem za ponovno pridobivanje plemenitih kovin 7502 Surovi nikelj 7503 Nikljevi odpadki in ostanki 7504 Nikljev prah in luske 8103 Tantal in tantalovi izdelki, vključno z odpadki in ostanki 8112 Renij, indij, germanij [1] UL L 269, 27. 9.1978, str. 2. [2] UL L 228, 3.9.2011, str. 19. [3] UL L 269, 27. 9.1978, str. 2. [4] UL L 228, 3.9.2011, str. 19.